text: Gå til cirkus i fritiden
  30 januar 2018 kl. 12.17
  4. til 6. klasserne på Højmarkskolen i Holsted var sammen i dag. De skulle lære om cirkus - nu også som fritidsfornøjelse.
  Enhjulede cykler, trapez og jonglerekeglerne var i sving i dag i Medius Hallen i Holsted. Det er Vejen Kommune, der vil skabe endnu et aktivitetstilbud til børn og unge.
  - Ligesom man kan gå til håndbold og fodbold i fritiden, kan man også gå til cirkus, fortæller idrætskonsulent i Vejen Kommune Svend Noe Thomassen.
  Svend Noe Thomassen, idrætskonsulent, Vejen Kommune: "Der er rigtigt meget motoriktræning i cirkusdiciplinerne, meget kropsforståelse og læring om at fokusere."
  Derfor har kommunen inviteret Danske Ungdoms- og Børneartisters Landsforening til en workshop i dag. På lørdag er det så meningen, at der skal dannes en cirkusforening, så børnene kan gå til cirkus, også når artisterne er rejst hjem.
  - Der er rigtigt meget motoriktræning i cirkusdiciplinerne, meget kropsforståelse og læring om at fokusere, fortæller idrætskonsulenten.
  På lidt længere sigt er det meningen, at frivillige skal overtage undervisningen.
  - De frivillige ved ikke så meget om cirkus endnu, men de er modige, og vi tager et skridt ad gangen, siger Svend Noe Thomassen.
  
  